**ՀՀ Արագածոտնի մարզպետ Սերգեյ Մովսիսյանի ուղերձը` ՏԻՄ կազմավորման օրվա առիթով**

Նոյեմբերի 10֊ին նշում ենք ՏԻՄ կազմավորման օրը։

Հարգելի՛ գործընկերներ, ՏԻՄ ներկայացուցիչներ, պետական կառավարման գործընթացում ձեր աշխատանքը չափազանց կարևոր է, և ուրախ եմ արձանագրել, որ մեզ հաջողվում է մարզպետի աշխատակազմ֊ՏԻՄ համագործակցությամբ հասնել համընդհանուր հաջողությունների։

Մարզի զարգացման համայնապատկերում առանձին համայնքների համաչափ զարգացումը մեր նպատակն է, որը մենք իրագործում ենք ձեր ներդրած անմիջական ջանքերի շնորհիվ։

Ակնառու է այդ զարգացումը հատկապես համայնքների խոշորացման գործընթացից հետո, ինչը թույլ է տվել ռեսուրսների կենտրոնացման արդյունքում իրագործել զարգացման մեծ ծրագրեր։

Վստահ եմ` շարունակելու ենք համատեղ ու փոխգործակցային սկզբունքով մարզը զարգացնելու մեր ազգանվեր գործը` ամենայն պատասխանատվությամբ վերաբերվելով մեզ վստահված աշխատանքին։

Շնորհավորում եմ ՏԻՄ աշխատակցի մասնագիտական տոնը` մաղթելով ձեր համայնքը ծաղկեցնելու ամուր կամք։

ՀՀ ԱՐԱԳԱԾՈՏՆԻ ՄԱՐԶՊԵՏ

ՍԵՐԳԵՅ ՄՈՎՍԻՍՅԱՆ